[{"text_idx": "#000000", "text": "Dod o hyd i'ch bwrdd rhanbarthol"}, {"text_idx": "#000002", "text": "Bydd pob un o\u2019r Byrddau Diogelu Rhanbarthol yn cydlynu rhaglen o weithgareddau a digwyddiadau addysgu a chodi ymwybyddiaeth, ar gyfer aelodau\u2019r cyhoedd a gweithwyr proffesiynol."}, {"text_idx": "#000003", "text": "Mae pob rhanbarth yn penderfynu ar thema wahanol, sy\u2019n rhoi i\u2019r Bwrdd Diogelu hwnnw a\u2019i bartneriaid ynghyd ag asiantaethau o fewn y rhanbarth yr hyblygrwydd i drefnu digwyddiadau a gweithgareddau am faterion diogelu sy\u2019n berthnasol i\u2019r gwasanaethau y maent yn eu darparu i\u2019w defnyddwyr gwasanaeth."}, {"text_idx": "#000004", "text": "Gallwch gael gwybod mwy am thema pob Bwrdd Diogelu a gweld rhestr o\u2019r digwyddiadau a\u2019r gweithgareddau a gynhelir yn yr amryw ranbarthau yma."}, {"text_idx": "#000013", "text": "12.30 Diwedd sesiwn y bore"}, {"text_idx": "#000018", "text": "Diogelu Ein Cymunedau rhag Camfanteisio"}, {"text_idx": "#000019", "text": "Mae Wythnos Diogelu yn ymgyrch flynyddol, genedlaethol sy\u2019n canolbwyntio ar ystod eang o faterion diogelu sy\u2019n effeithio ar ein cymunedau yng Nghymru. Mae pob un o\u2019r Byrddau Diogelu Rhanbarthol yn cydlynu rhaglen o weithgareddau a digwyddiadau addysgol a chodi ymwybyddiaeth, wedi\u2019u hanelu at y cyhoedd a gweithwyr proffesiynol."}, {"text_idx": "#000020", "text": "Mae pob rhanbarth yn penderfynu ar thema wahanol ac eleni, thema Cwm Taf Morgannwg yw ecsbloetio."}, {"text_idx": "#000024", "text": "Symud ymlaen a gwella o\u2019r pandemig"}, {"text_idx": "#000025", "text": "Mae gwrando ar blant a chadw plant ac oedolion sydd mewn perygl yn ddiogel yn greiddiol i raglen eang sy\u2019n cael ei chynnal ar draws Canolbarth a Gorllewin Cymru ar gyfer yr Wythnos Genedlaethol Diogelu, sy\u2019n dechrau ar 14 Tachwedd 2022. Mae\u2019r rhaglen wedi\u2019i chydlynu gan CWMPAS a CYSUR, y Bwrdd Diogelu Rhanbarthol, ac mae wedi\u2019i chynllunio mewn ymateb i rai o\u2019r heriau y mae plant ac oedolion sydd mewn perygl yn eu hwynebu ar eu taith wrth adfer o bandemig COVID-19."}, {"text_idx": "#000026", "text": "Un o uchafbwyntiau\u2019r wythnos yw lansio a dathlu adnodd hyfforddiant diogelu ac animeiddiad fideo ar gyfer gweithwyr proffesiynol. Bydd y digwyddiad hwn yn cael ei gynnal yn Stadiwm Parc y Scarlets yn Llanelli. Mae\u2019r animeiddiad fideo wedi\u2019i greu gan blant a phobl ifanc o Sir Benfro, Sir Gaerfyrddin, Ceredigion a Phowys a bydd yn cael ei lansio\u2019n ffurfiol gan Gomisiynydd Plant Cymru, Rocio Cifuentes."}, {"text_idx": "#000027", "text": "Yn ystod yr wythnos, byddwn hefyd yn cynnal ystod o ddigwyddiadau, gan gynnwys cynadleddau a gweminarau, a fydd yn ceisio codi ymwybyddiaeth o faterion sy\u2019n effeithio ar blant ac oedolion mewn perygl a\u2019u hamlygu. Mae hyn yn cynnwys cynhadledd amlasiantaeth ar gam-drin domestig sy\u2019n cael ei chynnal gan Heddlu Dyfed\u2013Powys, gweminar yn ailedrych ar rai o\u2019r thema\u0302u sy\u2019n gysylltiedig ag adolygiad Ymgyrch Jasmine i esgeuluso pobl hy\u0302n mewn cartrefi gofal, a digwyddiad wedi\u2019i anelu\u2019n benodol at ysgolion a staff addysg i hyrwyddo iechyd a lles emosiynol cadarnhaol plant ar o\u0302l y pandemig. Mewn gweminarau eraill, byddwn hefyd yn dysgu o adolygiadau achos gyda phwyslais ar ddiogelu plant sy\u2019n byw gyda gofalwyr maeth, mabwysiadwyr a gwarcheidwaid arbennig, a nodi pam mae\u2019n rhaid i ymarferwyr a rheolwyr \u201cfeddwl am y teulu\u201d bob amser ac ystyried yr oedolyn yn ogystal a\u0302\u2019r plentyn."}, {"text_idx": "#000028", "text": "Cefnogir y rhaglen ranbarthol gan ddigwyddiadau cenedlaethol a gynhelir ar draws Cymru gyfan. Mae hyn yn cynnwys lansio safonau hyfforddi amlasiantaeth newydd sy\u2019n cael eu harwain gan Gofal Cymdeithasol Cymru a digwyddiad sy\u2019n cael ei gynnal gan y Bwrdd Diogelu Annibynnol Cenedlaethol mewn cydweithrediad a\u0302\u2019r Uned Atal Trais ar lunio dyfodol diogelu yng Nghymru."}, {"text_idx": "#000030", "text": "Rydym hefyd yn eich gwahodd i\u2019n dilyn ar gyfryngau cymdeithasol \u2013 Twitter @CYSURCymru a @CWMPASCymru, Facebook @CYSURCymru ac Instagram @cysurcymru am wybodaeth a\u2019r newyddion diweddaraf am ddiogelu drwy gydol yr wythnos."}]